Il-Kamra tad-Deputati approvat l-ewwel qari ta’ abbozz ta’ liġi għat-twaqqif tal-Uffiċċju għall-istandards u imġieba etika fil-ħajja pubblika kif ukoll għal ħatra ta’ Kumissarju għall-istandards li jrid jinħatar bl-approvazzjoni ta’ żewġ terzi tal-kamra. L-abbozz li kien ippreżentat mid-Deputat Prim Minsitru Louis Grech kien issekondat mid-deputat tal-Oppozizzjoni Francis Zammit Dimech. L-abbozz tfassal wara diversi laqgħat minn kumitat parlamentari miż-żewġ naħat tal-kamra u li kien presedut mill-Ispeaker Anglu Farrugia. Dan il-Kumitat fassal is-setgħat u l-funzjonijiet ta’ dan l-Uffiċċju tal-Istandards. Intant il-Kamra qed tiddiskuti l-estmi ta’ dħul u nfiq tal-Awtorità tas-Saħħa u s-Sigurtà fuq il-post tax-xogħol li għandu bagit ta’ €1,240,000 għal din is-sena. L-estimi kienu ppreżentati mill-Ministru għall-ħajja pubblika u l-libertajiet ċivili Helena Dalli.